《和雪》
宋代·何梦桂

天上琼楼一夜开，云林先约意徘徊。
灵河剪水急飞落，色界凭风缓下来。
霓舞未阑离月殿，蛾妆初试度阳台。
自矜颜色难为偶，嫁得梅花却占魁。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。